**Ministru kabineta noteikumu projektu:**

**“Braukšanas maksas atvieglojumu noteikumi”,**

**„Grozījumi Ministru kabineta 2015. gada 28. jūlija noteikumos Nr. 435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu”” un**

**„Grozījumi Ministru kabineta 2012. gada 28. maija noteikumos Nr. 599 „Sabiedriskā transporta pakalpojumu sniegšanas un izmantošanas kārtība´”**

**sākotnējās ietekmes apvienotais novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2017. gada 28. februāra sēdes proktollēmuma (prot. 10 29. §) 2. punkts, Ministru kabineta 2017. gada 4. aprīļa sēdes proktollēmuma (prot. 18 43. §) 6. punkts un Sabiedriskā transporta pakalpojumu likuma 14. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Pašlaik Ministru kabineta 2015. gada 31. marta noteikumu Nr. 153 “Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos” (turpmāk – MK noteikumi Nr. 153) 30. punktā noteiktie pārejas noteikumi paredz, ka līdz 2017.gada 1 .jūlijam personām, kurām valsts noteikusi braukšanas maksas atvieglojumus, braukšanas biļetes tiek izsniegtas, uzrādot attiecīgai kategorijai atbilstošu apliecību. Minēto pasažieru uzskaite sabiedriskajā transportā tiek organizēta, izsniedzot tiem braukšanas tiesības apliecinošu dokumentu – biļeti, kurai ir piemērota 100% atlaide, bet sākot no 2017. gada 1. jūlija atvieglojumu saņēmējiem būs iespēja izmantot bez maksas sabiedrisko transportu tikai, veicot vienlaicīgu elektornisku identifikāciju un apmaksu par braucienu ar norēķinu iestādes izsniegtu norēķinu līdzekli.  Satiksmes ministrijas sagatavotajā informatīvajā ziņojumā “Par Ministru kabineta 2015. gada 31 .marta noteikumu Nr. 153 “Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos” ieviešanu” (turpmāk – Satiksmes ministrijas informatīvais ziņojums), kuru Ministru kabinets pieņēma 2017. gada 4. aprīlī (sēdes proktollēmums prot. 18 43. § 1. punkts), tika secināts, ka šobrīd spēkā esošā MK noteikumu Nr. 153 redakcija nav ieviešama.  Izstrādājot MK noteikumu Nr. 153 ieviešanas risinājumu tika secināts, ka braukšanas maksas atvieglojumu saņēmēju elektroniskās uzskaites sistēmas risinājums veidojas pārāk komplicēts no tehniskā, finansiālā un administratīvā viedokļa, tam nepieciešams samērā liels ieviešanas termiņš un papildus finansējums sistēmu izstrādei un ieviešanai normatīvajos aktos noteikto procedūru (t. sk. iepirkuma procedūru) veikšanai, turklāt Finanšu ministrija vērsa uzmanību, ka sistēmas izveidei nepieciešamie valsts budžeta līdzekļi 2017. gadā nav pieejami, savukārt līdzekļu piešķiršanai sistēmas veidošanai 2018. gadā piekrīt tikai, ievērojot valsts budžeta finansiālās iespējas. Taču bez nepieciešamā finansējuma sistēmu izveidot nevar, savukārt neuzsākot tās izstrādi jau 2017. gadā, nav iespējams iekļauties plānotajā sistēmas izveides termiņā (22 mēneši). Saskaņošanas procesā iesaistītās institūcijas izteica būtiskus ar sistēmas ieviešanu saistītus nosacījumus un, pamatojoties uz iepriekš minētajiem secinājumiem, tika piedāvāts braukšanas maksas atvieglojumu saņēmēju elektroniskās uzskaites sistēmas ieviešanu realizēt pakāpeniski pa šādiem posmiem:1) Satiksmes ministrija (Autotransporta direkcija) izveido nepieciešamo valsts informācijas sistēmu, nodrošinot iespēju kontrolējošām iestādēm pārliecināties par pasažieru uzrādīto apliecību derīgumu, kā arī uzsāk bezskaidras naudas norēķinu ieviešanu transportlīdzekļos, kur tas ir ekonomiski pamatoti; 2) sadarbībā ar iesaistītajām ministrijām turpināt darbu pie braukšanas maksas atvieglojumu vienotas sistēmas izveides, kas būtu ieviešama pārvadājumos pēc 2021. gada;3) pasažieriem ar braukšanas maksas atvieglojumiem līdz 2021. gadam nemainīt pašreizējo atvieglojumu saņemšanas kārtību transportlīdzekļos.  Saskaņā ar Ministru kabineta 2017. gada 4. aprīļa sēdes proktollēmuma (prot. 18 43. §) 2. punktu tika pieņemts Satiksmes ministrijas informatīvajā ziņojumā piedāvātais risinājuma modelis un dots uzdevums (REZ-UZD-252) Satiksmes ministrijai līdz 2017. gada 30. jūnijam sagatavot un noteiktā kārtībā iesniegt Ministru kabinetā grozījumus MK noteikumos Nr.153 paredzot ka: 1) valsts noteikto braukšanas maksas atvieglojumu saņēmēju elektroniska identifikācija reģionālās nozīmes maršrutos realizējama, izmantojot Satiksmes ministrijas noteiktajā braukšanas maksas atvieglojumu saņēmēju elektroniskās identifikācijas risinājumā (jānosaka līdz 2019.gada 31.decembrim) paredzēto identifikācijas līdzekli sākot ar 2021. gada 1. janvāri; 2) pārejas periodā līdz 2020.gada 31.decembrim valsts noteikto braukšanas maksas atvieglojumu saņēmēju identifikācija reģionālās nozīmes maršrutos notiek, izmantojot personas attiecīgo statusu pamatojošo dokumentu un pārvadātāja ieviestu nodokļu un citu maksājumu reģistrēšanas elektronisko ierīci vai iekārtu;3) republikas pilsētu pašvaldībām ir pienākums informāciju par valsts noteikta braukšanas maksas atvieglojuma saņēmēja statusu iegūt braukšanas maksas atvieglojumu saņēmēju uzskaites informācijas sistēmā, kā arī elektroniski tajā iesniegt informāciju par valsts noteikto braukšanas maksas atvieglojumu saņēmēju pārvadāšanu pilsētas nozīmes maršrutos. Republikas pilsētu pašvaldībām, kas nenodrošina elektronisku pasažieru braucienu uzskaiti, noteikt pārejas periodu attiecīgas sistēmas ieviešanai ne vēlāk kā līdz 2020. gada 31. decembrim. Ņemot vērā to, ka MK noteikumu Nr. 153 esošā redakcijā veicamo grozījumu apjoms pārsniedz vairāk kā pusi no spēkā esošo noteikumu normu apjoma, Satiksmes ministrija ir sagatavojusi jaunu Ministru kabineta noteikumu “Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos” redakciju (turpmāk - Noteikumu projekts), kā arī, ņemot vērā Valsts kancelejas “Nnormatīvo aktu izstrādes rokasgrāmatā” norādīto ieteikumu, lai atvieglotu noteikumu ikdienas izmantošanu, nelietojot garās atsauces, Noteikumu projektam ir izveidots nosaukums, to saīsinot.  Atbilstoši Ministru kabineta 2017.gada 4.aprīļa sēdē nolemtajam (prot. 18 §43 6.2.apakšpunkts), Noteikumu projekts paredz:1) pārejas periodā līdz 2021. gadam saglabāt šobrīd spēkā esošo kārtību, ka personām, kurām valsts noteikusi braukšanas maksas atvieglojumus, braukšanas biļetes tiek izsniegtas, uzrādot attiecīgās kategorijas statusu atbilstošu apliecību. Minēto pasažieru uzskaite sabiedriskajā transportā tiek veikta, izmantojot personas attiecīgo statusu apliecinošu dokumentu un pārvadātāja ieviestu nodokļu un citu maksājumu reģistrēšanas elektronisko ierīci vai iekārtu, kas nodrošina attiecīgas biļetes izdruku atbilstoši normatīvajiem aktiem par nodokļu un citu maksājumu reģistrēšanas elektronisko ierīču un iekārtu lietošanu;  2) ņemot vērā Ministru kabineta 2017.gada 28. februāra sēdē nolemto (prot. 10 29. §) proktollēmuma 2.punkts, ar kuru Satiksmes ministrijai uzdots sagatavot un līdz 2017. gada 1. jūnijam iesniegt izskatīšanai Ministru kabinetā kā Ministru kabineta lietu tiesību akta projektu par grozījumiem MK noteikumos Nr. 153, noteikumos ietverta jauna braukšanas maksas atvieglojumu saņēmēju kategorija "daudzbērnu ģimenes locekļi". Paredzēts, ka daudzbērnu ģimenes locekļiem noteiktā kārtībā būs tiesības saņemt braukšanas maksas atvieglojumu 25% apmērā no braukšanas izdevumiem, izmantojot sabiedrisko transportu reģionālās nozīmes maršrutu tīkla maršrutos no 2017. gada 1. jūlija. Braukšanas biļetes tiks izsniegtas, uzrādot valsts īstenoto atbalsta programmu “Latvijas Goda ģimenes apliecība “3+ Ģimenes karti”; Noteikumu projektā precizēta norma, kas noteica braukšanas maksas atvieglojumu pirmsskolas vecuma bērniem. Tiesību piemērotājiem bieži nācās sakarties ar normas piemērošanas grūtībām, jo neviens normatīvais akts nereglamentēja, kas ir pirmsskolas vecuma bērns. Tas izriet no izglītības jomu reglamentējošiem normatīvajiem aktiem (Vispārējās izglītības likums), kas nosaka, ka pirmsskolas izglītības programmu apgūst bērni līdz 7 gadu vecumam un atkarībā no veselības stāvokļa un psiholoģiskās sagatavotības pirmsskolas izglītības programmas apguvi var pagarināt vai saīsināt par vienu gadu saskaņā ar vecāku vēlmēm un ģimenes ārsta vai psihologa atzinumu (20.panta otrā daļa). Savukārt 32.panta otrā un trešā daļa nosaka, ka pamatizglītības ieguvi bērns sāk tajā kalendārajā gadā, kurā izglītojamajam aprit 7 gadi, bet atkarībā no veselības stāvokļa un psiholoģiskās sagatavotības izglītojamais var sākt pamatizglītības ieguvi vienu gadu agrāk vai vēlāk saskaņā ar vecāku vēlmēm un ģimenes ārsta atzinumu vai psihologa atzinumu. No regulējuma izriet, ka par pirmsskolas vecuma bērnu var tikt uzskatīts bērns vecumā no 6 – 8 gadiem. Ņemot to vērā, noteikumu projekta 2.1.apakšpinktā ir noteikts, ka braukšanas maksas atvieglojumi sabiedriskajā transportā pienākas bērniem, kas saskaņā ar Vispārējās izglītības likumu nav uzsākuši pamatizglītības apguvi (turpmāk - pirmsskolas vecuma bērni), tādējādi speciālo transporta jomas regulējumu sasaistot ar vispārējām izglītības jomu regulējošām tiesību normām. Šī braukšanas maksas atvieglojuma piemērošana primāri ir atkarīga no apstākļa – vai bērns ir vai nav uzsācis skolas gaitas.  Atbilstoši Ministru kabineta 2017.gada 4.aprīļa sēdes lēmumam (prot. 18 43§). 6.2.apakšpunkts, noteikumu projektā ir noteikts pārejas periods līdz 2020. gada 31. decembrim, lai Autotransporta direkcija un attiecīgie pakalpojumu sniedzēji gan no valsts, gan uzņēmēju pusē spētu veikt nepieciešamās darbības braukšanas maksas atvieglojumu administrēšanas sistēmas ieviešanai un tiktu nodrošināta personu, kurām pienākās braukšanas maksas atvieglojumi, informēšana par plānotajām izmaiņām, kas paredzēs no 2021.gada ieviest valsts noteikto braukšanas maksas atvieglojumu saņēmēju elektronisku identifikāciu ar Satiksmes ministrijas noteiktajā braukšanas maksas atvieglojumu saņēmēju elektroniskās identifikācijas risinājumā paredzēto identifikācijas līdzekli, kas atbilstoši minētās Ministru kabineta sēdes protokollēmuma 4.punktam jānosaka līdz 2019.gada 31.decembrim.  Lai īstenotu šos pasākumus, ar MK uzdevumu (REZ-UZD-250) Autotransporta direkcijai uzdots piešķirtā valsts finansējuma apmērā līdz 2018. gada 1. jūlijam izveidot valsts informācijas sistēmu (datu bāzi) ar kuru tiek nodrošināts:1) personu, kurām valsts apmaksā braucienus, datu, kas saņemti no Veselības un darbspēju ārstu valsts komisijas, Valsts bērnu tiesību aizsardzības inspekcijas, Sabiedrības integrācijas fonda un Pilsonības un migrācijas lietu pārvaldes, apstrādei. Sistēmā tiktu nodrošināta informācija par personu, kurām pienākas valsts noteiktie braukšanas maksas atvieglojumi, aktuālo statusu un šo informāciju varētu izmantot arī republikas nozīmes pilsētu pašvaldības;2) braukšanas maksas atvieglojumu saņēmēju kontroles nodrošināšanai. Izmantojot šo sistēmu, jau no 2018. gada tiktu nodrošināta aktuālo apliecību kontrole ne tikai reģionālajos maršrutos, bet arī pilsētas nozīmes maršrutos, radot iespēju kontrolējošajām iestādēm un pilsētu maršrutu pasūtītājiem elektroniski pārliecināties vai personas statusa apliecība ir derīga, kā arī veikt datu analīzi.  Savukārt procesa nodrošināšanai atbilstoši Ministru kabineta 2017. gada 4. aprīļa sēdes proktollēmuma (prot. 18 43. §) 5. 1. apakšpunktam (REZ-UZD-251) Satiksmes ministrija, lai nodrošinātu normatīvajos aktos noteiktos uzdevumus braukšanas maksas atvieglojumu administrēšanu ir sagatavojusi grozījumus Sabiedriskā transporta pakalpojumu likumā, paredzot tiesības Autotransporta direkcijai izveidot un uzturēt valsts noteikto braukšanas maksas atvieglojumu saņēmēju informācijas sistēmu, kurā tā kā pārzinis apstrādā tādus personas datus no Veselības un darbspēju ekspertīzes ārstu valsts komisijas, Valsts bērnu tiesību aizsardzības inspekcijas, Sabiedrības integrācijas fonda un Pilsonības un migrācijas lietu pārvaldes, kas apliecina personas tiesības izmantot braukšanas maksas atvieglojumus, kā arī apkopo informāciju par personu braukšanas maksas atvieglojumu izmantošanai aktuālajiem identifikācijas līdzekļiem.  Pašlaik elektroniskā pasažieru uzskaite nodrošināta Rīgā, Jelgavā un Rēzeknē, tuvākajā laikā šādu uzskaiti plānots ieviest arī Jūrmalā un Daugavpilī. Jānorāda, ka tikai Rīgas pilsētas uzskaites sistēmā pašlaik tiek veikta personu ar valsts noteiktiem braukšanas maksas atvieglojumiem, braucienu elektroniska uzskaite un identifikācija, tādējādi nodrošinot 43% braucienu uzskaiti no kopējā pasažieru ar baraukšanas maksas atvieglojumiem, veikto braucienu kopskaita. Pārejas noteikumi, atbilstoši Ministru kabineta 2017. gada 4. aprīļa sēdē nolemtajam, paredz Republikas pilsētu pašvaldībām, kas pilsētas nozīmes maršrutos nenodrošina pasažieru ar braukšanas maksas atvieglojumiem elektronisku braucienu uzskaiti, noteikt pārejas periodu attiecīgas sistēmas ieviešanai ne vēlāk kā līdz 2020. gada 31. decembrim.Sākot no 2014. gada izveidots vienotas reģionālo (starppilsētu un vietējās nozīmes) maršrutu tīkla pārzināšanas un vienotas pakalpojuma organizēšanas modelis šajā tīklā un Autotransporta direkcija ir pārņēmusi visas saistības no plānošanas reģioniem. Šobrīd spēkā esošo sabiedriskā transporta pakalpojumu pasūtījumu līgumu lielā daļā termiņš beidzas 2020. gada 31. decembrī.  Ņemto vērā to, ka no 2021. gada 1. janvāra plānots visā reģionālās nozīmes maršrutu tīklā pārvadātājiem izvirzīt vienotas un augstākas pakalpojumu sniegšanas kvalitātes prasības, tai skaitā prasības pasažieru ar braukšanas maksas atvieglojumiem elektroniskai identifikācijai, tad ar noteikumu projektu, nosakot pārejas periodu līdz 2020. gada 31. decembrim elektroniskās identificēšanas nodrošināšanai, netiek palielināts finansiālais un administratīvais slogs, jo pārvadātājiem esošo līgumu ietvarā nebūs nepieciešams papildus ieguldīt līdzekļus speciālu iekārtu uzstādīšanā (POS-terminālu) vai esošo iekārtu pielāgošanai personu elektroniskās identifikācijas nodrošināšanai, kas valstij būtu jākompensē atbilstoši Ministru kabineta 2015. gada 28. jūlija noteikumiem Nr. 435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” ..  Izdodot MK noteikumus Nr. 153 tika attiecīgi precizētas normas saistītajos Ministru kabineta 2015. gada 28. jūlija noteikumos Nr. 435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu”” (turpmāk – MK noteikumi Nr. 435), kā arī Ministru kabineta 2012. gada 28. maija noteikumos Nr. 599 “Sabiedriskā transporta pakalpojumu sniegšanas un izmantošanas kārtība” (turpmāk – MK noteikumi Nr. 599). Līdz ar to saistībā ar Noteikumu projektu, ar kuru tiek paredzēts noteikt pasažieru kategorijas, kuras ir tiesīgas izmantot braukšanas maksas atvieglojumus maršrutu tīkla maršrutos, nepieciešami attiecīgi grozījumi MK noteikumos Nr. 435 un MK noteikumos Nr. 599. MK noteikumos Nr. 435 noteikta ar sabiedriskā transporta pakalpojumu sniegšanu saistīto zaudējumu kompensēšanas kārtība, tai skaitā par tādu pasažieru pārvadāšanu, kuriem saskaņā ar MK noteikumiem Nr. 153 ir noteikti braukšanas maksas atvieglojumi. 2017. gada 14. februārī Ministru kabinets ar noteikumiem Nr. 88 apstiprināja grozījumus noteikumos Nr. 435, papildinot tos ar 104. punktu, kurā noteikts, ka noteikumu prasības attiecībā par personu ar braukšanas maksas atvieglojumiem kompensēšanas un uzskaites kārtību (noteikumu 2. 5. un 6. 5. apakšpunkts, 9. 1 punkts un 5. pielikuma 13. aile) ir spēkā līdz 2017. gada 30. jūnijam. Noteikumu 104. punktā noteiktais termiņš bija noteikts atbilstoši MK noteikumu Nr. 153 plānotajam ieviešanas termiņam - 2017. gada 1. jūlijs. Ņemto vērā Ministru kabineta 2017.gada 4.aprīļa sēdes lēmumā atbalstīto braukšanas maksas ieviešanas elektroniskās uzskaites pakāpenisko risinājumu un tā ieviešanai paredzētos noteikumus, MK noteikumu Nr.435 grozījumu projektā paredzēts svītrot 104. punktu, atceļot noteikumu 2.5. un 6.5. apakšpunktus, 9. 1 punktu un 5. pielikuma 13. ailes darbības termiņa ierobežojumu.  Bez minētā MK noteikumu Nr.435 grozījumu projektā precizētas nepieciešamās normas atbilstoši Satiksmes ministrijas informatīvajā ziņojumā iekļautajam Finanšu ministrijas atzinumam par pievienotās vērtības nodokļa piemērošanu pasažieru pārvadājumiem ar valsts noteiktajiem 100% braukšanas maksas atvieglojumiem, attiecīgi grozot noteikumu 4. pielikumu “Informācija par pasažieru pāravdāšanu un braukšanas maksas atvieglojumiem”, papildinot ar aili “G” – pievienotās vērtības nodoklis par “F ailē” norādīto nesaņemto ieņēmumu daļu, un attiecīgi precizējot veidlapas redakciju. Šīs normas spēkā stāšanās paredzēta ar 2018.gada 1.janvāri. Papildus MK noteikumu Nr.435 projektā tiek precizēta 5. pielikuma “Informācija par zaudējumiem maršrutos, kuriem vairāk nekā 30% no kopējā maršruta garuma ir ārpus pilsētas administratīvās teritorijas” 13. ailes nosaukums “Zaudējumi par personu ar invaliditāti pārvadāšanu (EUR) tabulā un tabulas aizpildīšanas paskaidrojumā, atbilstoši Likuma par invaliditāti lietotajam terminam. Saistītā normatīvā akta – MK noteikumu Nr.599 grozījumu projektā paredzēts svītrot vai precizēt normas, kas atbilstoši MK noteikumiem Nr. 153 paredzēja no 2017. gada 1.jūlija personu, kuriem pienākās valsts noteiktie atvieglojumi identifikācijai, lietot norēķinu līdzekli, bet minētā tiesību norma netiks ieviesta. Tiek paredzēts, ka personām savas tiesības izmantot braukšanas maksas atvieglojumu tā pat kā pašlaik būs jāapliecina, uzrādot attiecīgu statusu apliecinošu apliecību (dokumentu, kas noteikts noteikumos par pasažieru kategorijām ,kurām noteikti braukšanas maksas atvieglojumi).Papildus MK noteikumu Nr.599 grozījumu projektā redakcionāli tiek precizēti:1) personalizēto abonementa biļešu noformēšanas kārtība, kas neparedzēs obligātu personas fotogrāfiju;2) elektronisko biļešu veidi (piemēram, biļetes mobilajos telefonos). |
| 3. | Projekta izstrādē iesaistītās institūcijas | Satiksmes ministrija, Finanšu ministrija, Labklājības ministrija, Vides aizsardzības un reģionālās attīstības ministrija, Iekšlietu ministrija, Pārresoru koordinācijas centrs, Latvijas Pašvaldību savienība, Latvijas Pasažieru pāradvātāju asociācija, VISA “Autotransporta direkcija”. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums tiešā veidā ietekmē Satiksmes ministriju (VSIA „Autotransporta direkciju), Labklājības ministriju (Veselības un darbspēju ekspertīzes ārstu valsts komisiju, Valsts bērnu tiesību aizsardzības inspekciju), Iekšlietu ministriju (Pilsonības un migrācijas lietu pārvaldi), Pārresoru koordinācijas centru (Sabiedrības integrācijas fondu), sabiedriskā transporta pakalpojumu sniedzējus. Pašvaldības, kuras kompensē attiecīgo kategoriju pasažieriem (vispārizglītojošo iestāžu izglītojamiem) transporta pakalpojumus un Republikas nozīmes pilsētu pašvaldības, kuras ir sabiedriskā transporta pakalpojumu pasūtītājas. |
| 2. | Tiesiskā regulējuma ietekme uz tautsaimniecību un administratīvo slogu | Ar tiesisko regulējumu tiks ieviests jauns papildu braukšanas maksas atvieglojumu veids, kas ļaus daudzbērnu ģimes locekļiem samazināt savus ikdienas izdevumus, radot iespēju pārvietoties reģionālās nozīmes sabiedriskajā transportā ar 25% braukšanas maksas atvieglojumu. Tiesiskais regulējums noteiks termiņus Satiksmes ministrijai un republikas nozīmes pašvaldībām braukšanas maksas atvieglojumu saņēmēju uzskaites pilnveidošanai, kā arī zaudējumu kompensēšanai piešķirto valsts budžeta līdzekļu izlietojuma pamatošanai. Tiesiskais regulējums palielinās administratīvo slogu pilsētas nozīmes maršrutu pasažieriem ar braukšanas maksas atvieglojumiem, jo būs jāizpilda pašvaldību noteiktās prasības saistībā ar pašvaldībās ieviešamo elektronisko braucienu uzskaites sistēmu (attiecīgu elektronisko identifikācijas līdzekļu izmantošana) to administratīvajās teritorijās (pilsētas nozīmes maršrutos). Republikas pilsētu pašvaldībām, kuras nav ieviesušas pasažieru ar braukšanas maksas atvieglojumiem elektronisku braucienu uzskaiti, būs nepieciešams pilsētas nozīmes maršrutos ieviest elektronisku braucienu uzskaites sistēmu līdz 2020.gada 31.decembrim.Bez minētā tiesiskais regulējums paredz sakārtot Pievienotās vērtības nodokļa aprēķināšanu un uzskaiti braucieniem ar braukšanas maksas atvieglojumiem, kas radīs papildu nodokļa ieņēmumus budžetā. |
| 3. | Administratīvo izmaksu monetārs novērtējums | Iespējamais administratīvā sloga palielinājums pilsētas nozīmes maršrutu pasažieriem ar braukšanas maksas atvieglojumiem nepārsniegs 200 EUR gadā. |
| 4. | Cita informācija | Atsevišķām republikas pilsētu pašvaldībām, kuras nav ieviesušas pasažieru ar braukšanas maksas atvieglojumiem elektronisku braucienu uzskaiti pilsētas nozīmes maršrutos, iespējams, ka palielināsies administratīvais slogs elektronisku braucienu uzskaites sistēmu ieviešanai līdz 2020.gada 31.decembrim, kā arī būs jārod attiecīgi līdzekļi pārvadātāju ar sistēmas ieviešanu saistīto izdevumu kompensēšani no pašvaldību budžeta, kas būs atkarīgi no pašvaldības izvēlētā sistēmas risinājuma. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (Eiro) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | – | – | 0 | 0 | 0 |
| 1.1. Valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 19 410 633 | – | 4 383 000 | 4 383 000 | 4 383 000 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  | – |  |  |  |
| 2.1. valsts pamatbudžets | 19 410 633 | – |  4 383 000 | 4 383 000 | 4 383 000 |
| 2.2. valsts speciālais budžets |  |  |  |  |  |
| 2.3. pašvaldību budžets | - |  | 10 654 039 | 10 654 039 | 10 654 039 |
| 3. Finansiālā ietekme: | – | – |  |  |  |
| 3.1. valsts pamatbudžets | - | – | - | - | - |
| 3.2. speciālais budžets |  |  |  |  |  |
| 3.3. pašvaldību budžets | - |  | -10 654 039 | -10 654 039 | -10 654 039 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | – | 0 | 0 | 0 |
| 5. Precizēta finansiālā ietekme: | – | – |  |  |  |
| 5.1. valsts pamatbudžets | – | – |  |  |  |
| 5.2. speciālais budžets |  |  |  |  |  |
| 5.3. pašvaldību budžets |  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
|  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pēc 2016.gada 12 mēnešu faktiskajiem datiem nepieciešamais PVN apmērs pasažieru , kuriem pienākas braukšanas maksas atvieglojumi pārvadāšanai ir 2 683 000 euro gadā.Satiksmes ministrijai nepieciešams sagatavot un iesniegt Finanšu ministrijā fiskāli neitrālus priekšlikumus par valsts budžeta ieņēmumu palielināšanu no pievienotās vērtības nodokļa budžeta prohrammā 31.00.00 “Sabiedriskias transports, apakšprogrammā 31.07.00 "Dotācijas sabiedriskā transporta pakalpojumu sniedzējiem ar braukšanas maksas atvieglojumiem saistīto zaudējumu segšanai"), kas aprēķināms par pasažieru pārvadājuma pakalpojuma sniegšanu Ministru kabineta 2015.gada 31.marta noteikumos Nr.153 "Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos" paredzētajām pasažieru kategorijām, lai nodrošinātu izmaksājamo kompensācijas apmēru, attiecīgi palielinot Satiksmes ministrijas finansējumu bāzes izdevumiem programmā 31.00.00 "Sabiedriskais transports" (apakšprogramma 31.07.00 "Dotācijas sabiedriskā transporta pakalpojumu sniedzējiem ar braukšanas maksas atvieglojumiem saistīto zaudējumu segšanai") 2018.gadam un turpmākajiem gadiem.Saistībā ar pievienotās vērtības nodokļa aprēķināšanas un uzskaites kārtības precizēšanu, republikas nozīmes pilsētu pašvaldībām, kas zaudējumu kompensāciju aprēķinos neietver pievienotās vērtības nodokli, palielināsies pārvadātājiem kompensējamo zaudējumu apmērs, jo par pievienotās vērtības nodokļa daļu (12%) palielināsies pārvadātāju nesaņemto ieņēmumu par attiecīgo kategoriju pasažieru pārvadāšanu, summa. Pēc 2016.gada 12 mēnešu faktiskajiem datiem nepieciešamais PVN apmērs pasažieru , kuriem pienākas braukšanas maksas atvieglojumi pārvadāšanai pašval’dibās sastāda 10 654 039*euro* gadā.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | MK noteikumu projekts ““Braukšanas maksas atvieglojumu noteikumi” tiek virzīti vienlaicīgi ar MK noteikumu projektu „Grozījumi Ministru kabineta 2015.gada 28.jūlija noteikumos Nr.435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu””; MK noteikumu projektu „Grozījumi Ministru 2012.gada 28.maija noteikumos Nr.599 „Sabiedriskā transporta pakalpojumu sniegšanas un izmantošanas kārtība””, kuriem ir pievienota apvienotā anotācija.Vienlaikus ar izstrādāto MK noteikumu projekta pieņemšanu spēku zaudēs Ministru kabineta 2015. gada 31. marta noteikumus Nr.153 „[Noteikumi par pasažieru kategorijām, kam ir tiesības izmantot braukšanas maksas atvieglojumus maršrutu tīkla maršrutos](http://likumi.lv/doc.php?id=194402)”. |
| 2. | Atbildīgā institūcija | Satiksmes ministrija, VSIA “Autotransporta direkcija” |
| 3. | Cita informācija | Nav |

|  |
| --- |
| V. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija |  Satiksmes ministrijas informatīvā ziņojuma sagatavošanas un saskaņošanas procesā Satiksmes ministrija darba grupās sadarbojās ar VSIA “Autotransporta direkcija”, Finanšu ministriju, Labklājības ministriju, Vides aizsardzības un reģionālās attīstības ministriju, Valsts kasi, Pārresoru koordinācijas centru, Pilsonības un migrāciju lietu pārvaldi, Siebiedrības integrācijas fondu, Valsts bērnu tiesību aizsardzības inspekciju, Veselības un darbspēju ekspertīzes ārstu valsts komisiju, Valsts reģionālās attīstības aģentūru, Latvijas pašvaldību savienību, biedrību “Latvijas Pasažieru pārvadātāju asociācija”, biedrību “Latvijas politiski represēto apvienība”, biedrību “Latvijas komercbanku asociācija”, invalīdu un viņu draugu apvienību “APEIRONS”, Latvijas Cilvēku ar īpašām vajadzībām sadarbības organizāciju SUSTENTO. |

|  |
| --- |
| VI. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Satiksmes ministrija (VSIA „Autotransporta direkcija), Pārrsoru koordinācijas centrs (Sabiedrības integrācijas fonds), Republikas nozīmes pilsētu pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks veikta institūciju esošo funkciju ietvaros.  |
| 3. | Cita informācija | Nav |

Iesniedzējs:

Satiksmes ministrs U.Augulis

Vīza:

Valsts sekretārs K.Ozoliņš

08.06.2017.

3321

D.Ziemele-Adricka 67028036

dana.ziemele-adricka@sam.gov.lv

I.Brice 67502866

ilze.brice@atd.lv